דור מיכה

דָּוִד דור מיכה (נולד ב-2 במרץ 1992) הוא כדורגלן ישראלי המשחק בעמדת הקשר ההתקפי בבית"ר ירושלים מליגת העל ובנבחרת ישראל.

==קריירת מועדונים==
דור מיכה נולד וגדל בגבעתיים, לאביו קובי מיכה, כדורגלן עבר שהחל את דרכו בקבוצת מכבי תל אביב, המשיך במכבי יפו ובהכח מכבי רמת גן אך נאלץ לפרוש בגיל 26 עקב פציעה בברך. למד בבית הספר התיכון קלעי שבעיר הולדתו.

החל את דרכו ככדורגלן במחלקת הנוער של מכבי תל אביב בגיל 8. בשנת 2004 החל לשחק בקבוצת הנוער וסומן כפוטנציאל גדול עוד בראשית דרכו. אלי אוחנה, מאמנו של מיכה בנבחרת הנוער של ישראל, אף כינה אותו בראיון באוגוסט 2011 "אחד השחקנים הכי מוכשרים שאימנתי, אם לא המוכשר שבהם".

=== מכבי תל אביב ===
ב-12 בפברואר 2011, בעקבות הגעתו של המאמן מוטי איווניר והעלאת מספר שחקני נוער לקבוצה הבוגרת, ערך מיכה את הופעת הבכורה שלו במדי מכבי תל אביב במשחק חוץ נגד הפועל רמת גן, בו ניצחה מכבי תל אביב 0–3. מיכה כבש את השער השלישי בדקה ה-87 ובישל שער נוסף. ב-29 בספטמבר 2011 הבקיע מיכה את שערו הראשון במסגרת אירופית, כאשר כבש שער שוויון נגד קבוצת דינמו קייב באצטדיון בלומפילד בדקה ה-44, בשלב הבתים של הליגה האירופית.

בעונת 2012/2013 היה מיכה חלק משמעותי בזכייתה של מכבי תל אביב באליפות תחת המאמן אוסקר גרסיה, כששותף ב-28 משחקי ליגה והבקיע 5 שערים. את עונת 2013/2014 סיים מיכה כמלך הבישולים של מכבי תל אביב וסגן מלך הבישולים של ליגת העל עם 9 בישולים, וזכה באליפות שנייה ברציפות עם הקבוצה. במסגרת הליגה האירופית כבש שער חוץ חשוב מול בורדו הצרפתית, שנתן למכבי תל אביב את הניצחון ואף עזר לה להעפיל משלב הבתים של המפעל, ובליגה כבש שלושה שערים.

בעונת 2014/2015 כבש מיכה חמישה שערי ליגה, זכה עם הקבוצה באליפות שלישית ברציפות, וכן זכה עמה בגביע המדינה (פתח בהרכב בניצחון 6–2 על הפועל באר שבע במשחק הגמר) ובגביע הטוטו. בעונה זו בישל 12 שערים וסיים שוב כסגן מלך הבישולים של ליגת העל. במהלך העונה האריך את חוזהו במכבי תל אביב עד לתום עונת 2017/2018.

בעונת 2015/2016 השתתפה מכבי תל אביב בשלב הבתים של ליגת האלופות, ומיכה תרם להעפלתה של הקבוצה ממוקדמות המפעל, כאשר בישל שער שוויון בדקה ה-96 לערן זהבי, במשחק הראשון מול פ.צ. בזל בשלב הפלייאוף (2–2). בשלב הבתים עצמו שותף בארבעה משחקים, מתוכם בשניים פתח בהרכב. עונה זו הסתיימה ללא תארים עבור קבוצתו, לאחר שהקבוצה הפסידה בגמר גביע המדינה וסיימה כסגנית האלופה, אך עם שישה שערים ו-14 בישולים של מיכה ב-50 הופעות בכל המפעלים. בליגה בישל עשרה שערים וסיים את העונה כסגן מלך הבישולים של ליגת העל בצוותא עם ערן זהבי.

בעונת 2016/2017 בישל מיכה 12 שערים וסיים את העונה כמלך הבישולים של ליגת העל ובנוסף כבש שני שערים.

בעונת 2017/2018 כבש שער אחד והוסיף ארבעה בישולים.

בעונת 2018/2019 הוביל את מכבי תל אביב לאליפות כאשר בפעם השנייה בקריירה היה המבשל המוביל בליגת העל עם 12 בישולים, בנוסף לארבעה שערים, ונבחר ל"כדורגלן העונה בישראל".

=== אנורתוסיס פמגוסטה ===
ב-4 בספטמבר 2020 חתם באנורתוסיס פמגוסטה מליגת העל הקפריסאית לשנתיים. ב-24 בספטמבר ערך את הופעת הבכורה בקבוצה בהפסד קבוצתו במסגרת הליגה האירופית 2–3 לפ.צ. בזל. ב-1 בנובמבר כבש שער בכורה בליגה הקפריסאית בתיקו 1–1 של אנורתוסיס עם קרמיוטיסה. מיכה זכה עם קבוצתו בגביע הקפריסאי לשנת 2020/2021.

=== הפועל באר שבע ===
ב-13 ביולי 2021 חתם בהפועל באר שבע מליגת העל הישראלית, לשלוש שנים. ב-24 באפריל 2022 כבש שער בכורה תיקו 1–1 נגד בני סכנין.

זכה עם קבוצתו הפועל באר שבע בגביע המדינה לעונת 2021/2022.

=== בית"ר ירושלים ===
ב-6 ביולי 2023 חתם בבית"ר ירושלים לעונה אחת. תחת המאמן יוסי אבוקסיס לא הרבה לשחק והיה בעיקר שחקן ספסל, לאחר הגעת המאמן ברק יצחקי, עמו שיחק ביחד במכבי תל אביב, הפך שוב לשחקן הרכב וסיים את עונת 2023/2024 עם שני שערים וארבעה בישולים.

== נבחרות ישראל ==
למיכה 34 הופעות בנבחרות הנערים והנוער השונות של ישראל, בהן הבקיע שמונה שערים. הוא ערך את הופעת הבכורה שלו בנבחרת הצעירה ב-5 בספטמבר 2011 במשחק מול נבחרת אנגליה. אי הכללתו בסגל הנבחרת לאליפות אירופה בכדורגל עד גיל 21 בשנת 2013 עוררה ביקורת. מיכה כבר תפס תפקיד מרכזי בטורניר מוקדמות האליפות של שנת 2015 אותו סיימה הנבחרת במקום השני, אך לא העפילה לטורניר עצמו כיוון שעל פי חוקי התחרות רק הנבחרות בעלות המאזן הטוב ביותר מבין הנבחרות שסיימו במקום השני מעפילות לטורניר עצמו.

הוא זומן לראשונה לנבחרת ישראל הבוגרת, לקראת משחק מול במסגרת מוקדמות יורו 2016. ב-24 במרץ 2018 ערך את הופעת הבכורה שלו בבוגרים של נבחרת ישראל, כשפתח בהרכב במשחק ידידות מול .

== חיים אישיים ==
בשנים 2013–2020 היה בזוגיות עם השחקנית נואל ברקוביץ'. ב-2021 נישא לבת זוגו אלמוג בר נוי, ובשנת 2022 נולדה בתם הבכורה. הוא בעל דרכון פורטוגלי.

הוא זכיין-שותף בשלושה סניפים של רשת הגלידריות "גולדה" בתל אביב.

=== פרשת יחסי המין עם הקטינות ===
ביוני 2020 נחקרו מיכה וחברו לקבוצה עומר אצילי כחשודים בבעילה אסורה בהסכמה, עקב קיום יחסי מין עם שתי קטינות מתחת לגיל 16. בעקבות כך, הודחו מסגל הקבוצה במשחקים אחרונים של הפלייאוף. ביולי 2020 הודיעה הנהלת מכבי תל אביב לשניהם שסיימו את דרכם במועדון עקב פרשה זו. בספטמבר 2020 הודיעה פרקליטות המדינה על סגירת התיק מחוסר אשמה, לאחר שהתברר שהנערות הסתירו מהם את גילן האמיתי.

ב-24 ביולי 2020 התנצל מיכה על הפרשה. בחלון ההעברות של קיץ 2020, אצילי ומיכה החליטו לעזוב את ישראל לתקופה, וחתמו מראש על חוזים לשנתיים בליגה בקפריסין, כל אחד בקבוצה נפרדת.

ביולי 2022, כשנתיים לאחר המקרה, פרסם העיתונאי אלמוג בוקר של חדשות 13 התכתבויות בוואטסאפ בין מיכה ואצילי, שמעידות לכאורה על כך שהשניים חשדו ששתי הנערות עלולות להיות קטינות, ועל כן שקלו אם להביא אלכוהול ו'אבקה' למפגש. בתגובה לפרסומים כפר מיכה בעניין הסמים, וטען לסילוף בשיחות שפורסמו.

באוגוסט 2022 הפרקליטה שסגרה את התיק מחוסר אשמה כשנתיים לפני כן, עו"ד יהודית לייבה, אמרה בראיון כי אמנם מדובר בניצול מחפיר של הנערות, אך מכיוון שהן הציגו את עצמן כבנות 17 וחצי מעשיהם של אצילי ומיכה אינם פליליים.

==תארים==
;מכבי תל אביב
* אליפות (ליגת העל): 2012/2013, 2013/2014, 2014/2015, 2018/2019, 2019/2020
*גביע המדינה: 2014/2015
* גביע הטוטו (ליגת העל): 2014/2015, 2017/2018, 2018/2019
* אלוף האלופים: 2019

;אנורתוסיס פמגוסטה
* הגביע הקפריסאי: 2020/2021

;הפועל באר שבע
* גביע המדינה: 2021/2022
* אלוף האלופים: 2022

;תארים אישיים
* מלך הבישולים של ליגת העל: 2016/2017, 2018/2019
* כדורגלן העונה בישראל: 2018/2019

== סטטיסטיקה ==
=== מועדונים ===
מעודכן ל-29 בפברואר 2020
{| class="wikitable" style="font-size:90%; text-align: center;"
! colspan="3" |הופעות במועדונים
! colspan="3" rowspan="2" |ליגה
! colspan="3" rowspan="2" |גביע המדינה
! colspan="3" rowspan="2" |גביע הליגה
<small>( גביע הטוטו )</small>
! colspan="3" rowspan="2" |אירופה
<small>( ליגת האלופות /</small><small>הליגה האירופית /</small><small>הליגה האזורית )</small>
! colspan="3" rowspan="2" |אחר
<small>( סופר-קאפ /</small><small>אלוף האלופים )</small>
! colspan="3" rowspan="2" |סך הכל
|-
! rowspan="2" |עונה
! rowspan="2" |מועדון
! rowspan="2" |ליגה
|-
!הופעות!!שערים!!בישולים!!הופעות!!שערים!!בישולים!!הופעות!!שערים!!בישולים!!הופעות!!שערים!!בישולים
!הופעות
!שערים
!בישולים!!הופעות!!שערים!!בישולים
|- |-
|2010/2011|| rowspan="10" valign="center" |מכבי תל אביב|| rowspan="10" valign="center" |ליגת העל
|8||1||1||0||0||0||0||0||0||0||0||0
|
|
| ||8||1||1
|-
|2011/2012
|35||3||4||1||0||0||3||2||1||8||1||1
|
|
| ||46||6||6
|-
|2012/2013
|28||5||3||1||0||0||4||0||1||3||0||0
|
|
| ||36||5||4
|-
|2013/2014
|31||3||9||3||0||1||0||0||0||10||1||2
|
|
| ||42||4||11
|-
|2014/2015
|33||5||10||4||0||3||3||0||0||5||0||1
|
|
| ||48||5||14
|-
|2015/2016
|30||3||9||5||1||3||4||0||0||10||0||2
|
|
| ||54||6||14
|-
|2016/2017
|32||2||12||6||1||0||3||2||1||12||2||1
|
|
| ||55||7||14
|-
|2017/2018
|28||1||4||2||0||1||5||0||1||7||0||1
|
|
| ||42||1||7
|-
|2018/2019
|30||4||11||4||2||1||2||0||1||8||1||2
|
|
| ||44||7||15
|-
|2019/2020
|25||3||1||1||0||0||2||0||0||3||0||0
|
|
| ||31||3||1
|-
! colspan="3" |סך הכל
!280!!30!!64!!27!!4!!9!!26!!4!!5!!66!!8!!10
!
!
! !!399!!45!!87
|-
! colspan="3" |סה"כ בקריירה
!
!
!
!
!
!
!
!
!
!
!
!
!
!
!
!
!
!
|}

=== נבחרת לאומית ===
מעודכן ל-15 בנובמבר 2018
{| class="wikitable"
|+
!נבחרת
!שנה
!הופעות
!שערים
!בישולים
|-
|ישראל
|2018
|4
|0
|0
|-
! colspan="2" |סך הכל
!4
!0
!0
|}

==קישורים חיצוניים==

* [https://www.maccabi-tlv.co.il/team/דור-מיכה/ עמוד השחקן] באתר הרשמי של מכבי תל אביב
* 

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני נבחרת ישראל
קטגוריה:כדורגלני מכבי תל אביב
קטגוריה:כדורגלני אנורתוסיס פמגוסטה
קטגוריה:כדורגלני הפועל באר שבע
קטגוריה:גבעתיים: כדורגלנים
קטגוריה:בוגרי תיכון קלעי (גבעתיים)
קטגוריה:ישראלים שנולדו ב-1992